Erään viinialan nimityksen tuote-eritelmän vakiomuutoksen hyväksymistä koskevan tiedonannon julkaiseminen (komission delegoidun asetuksen (EU) 2019/33 17 artiklan 2 ja 3 kohta)

(2022/C 75/05)

Tämä tiedonanto julkaistaan komission delegoidun asetuksen (EU) 2019/33 (1) 17 artiklan 5 kohdan mukaisesti.

YHTENÄISEN ASIAKIRJAN VAKIOMUUTOSTA KOSKEVA TIEDONANTO

”Montsant”

PDO-ES-A1550-AM04

Tiedonannon päivämäärä: 16. marraskuuta 2021

HYVÄKSYTYN MUUTOKSEN KUVAUS JA PERUSTELUT

1. Sallitaan punaisen mistelan tuotanto muita kuin punaisia lajikkeita käyttäen

KUVAUS

Velvoite valmistaa punainen Mistela pelkästään punaisista rypälelajikkeista on poistettu.

Tämä muutos koskee tuote-eritelmän 2.1.2 kohtaa. Yhtenäistä asiakirjaa ei muuteta.

Kyseessä on vakiomuutos, koska sen ei katsota kuuluvan mihinkään komission delegoidun asetuksen (EU) 2019/33 14 artiklan 1 kohdassa säädettyyn muutostyyppiin.

PERUSTELUT

Tuote-eritelmän sisältämässä valkoisen Mistelan kuvauksessa ei määritetä, mitä lajikkeita viinin valmistuksessa on käytettävä. Punaisen Mistelan valmistuksessa käytettävät lajikkeet on sitä vastoin rajoitettu punaisiin lajikkeisiin. Kummankin väkevän viinin valmistuksessa kuitenkin käytetään perinteisesti sekä punaisia että valkoisia lajikkeita.

2. Poistetaan väkevien viinien todellisen alkoholipitoisuuden ja kokonaisalkoholipitoisuuden yläraja

KUVAUS

Väkevien viinien todellisen alkoholipitoisuuden ja kokonaisalkoholipitoisuuden yläraja on poistettu.

Tämä muutos koskee tuote-eritelmän 2.1.2 ja 2.2 kohtaa. Yhtenäistä asiakirjaa ei muuteta.

Kyseessä on vakiomuutos, koska sen ei katsota kuuluvan mihinkään komission delegoidun asetuksen (EU) 2019/33 14 artiklan 1 kohdassa säädettyyn muutostyyppiin.

PERUSTELUT

Kokonaisalkoholipitoisuutta laskettaessa otetaan huomioon viinin sokerimäärä. Tuote-eritelmän mukaan väkevien viinien sokeripitoisuus voi olla suuri. Sokeripitoisuuden on oltava makeissa viineissä vähintään 45 g/l. Mistela-viineissä sen on oltava 100 g/l ja Garnacha-viineissä 50 g/l (Garnacha on ylikypsistä rypäleistä valmistettu perinteinen väkevä viini). Väkevien viinien kokonaisalkoholipitoisuus on siksi usein yli 20 tilavuusprosenttia.

Lainsäädännössä määritettyä suurinta sallittua todellista alkoholipitoisuutta pienempää pitoisuutta (20 tilavuusprosenttia 22 tilavuusprosentin sijaan) ei pidetä tarpeellisena.

3. Cariñena on lisätty Mazuela-lajikkeen synonyymiksi

KUVAUS

Sallitun punaisen Mazuela-lajikkeen rinnalle on lisätty uudeksi synonyymiksi Cariñena.

Tämä muutos vaikuttaa tuote-eritelmän 6 kohtaan ja yhtenäisen asiakirjan 7 kohtaan.

Kyseessä on vakiomuutos, koska sen ei katsota kuuluvan mihinkään komission delegoidun asetuksen (EU) 2019/33 14 artiklan 1 kohdassa säädettyyn muutostyyppiin.

PERUSTELUT

Kyseessä on virallisesti tunnustettu synonyymi, jota käytetään yleisesti alueella.

4. Luontaisesti makean viinin kuvaukseen tehtiin lisäyksiä

KUVAUS

Uuden täsmennyksen mukaan luontaisesti makeiden viinien valmistuksessa käytettävistä lajikkeista vähintään 85 prosenttia on oltava seuraavia: Garnacha Blanca, Macabeo, Monastrell, Moscatel, Garnacha Tinta ja Garnacha Peluda.

Tämä muutos koskee tuote-eritelmän 2.1.2 kohtaa. Yhtenäistä asiakirjaa ei muuteta.

Kyseessä on vakiomuutos, koska sen ei katsota kuuluvan mihinkään komission delegoidun asetuksen (EU) 2019/33 14 artiklan 1 kohdassa säädettyyn muutostyyppiin.

PERUSTELUT

EU:n lainsäädännössä edellytetään, että väkevien viinien valmistuksessa käytettävistä rypäleistä vähintään 85 prosenttia on komission delegoidun asetuksen (EU) 2019/934 liitteen III lisäyksessä 3 lueteltuja lajikkeita. Näiden lajikkeiden määrittäminen oli tarpeen, koska kaikki tämän suojatun alkuperänimityksen valmistuksessa sallitut lajikkeet eivät sisälly kyseiseen lisäykseen.

YHTENÄINEN ASIAKIRJA

1. Nimi/nimet

Montsant

2. Maantieteellisen merkinnän tyyppi

SAN – Suojattu alkuperänimitys

3. Rypäletuotteiden luokat

1. Viini

3. Väkevä viini

4. Viini(e)n kuvaus

1. Valkoviini

LYHYT KIRJALLINEN KUVAUS

Kuulas, väri vaihtelee sitruunankeltaisesta oljenkeltaiseen ja voi olla intensiivinen ja kultaan vivahtava. Herkkä ja hienostunut kypsien hedelmien, hunajan ja kuivattujen hedelmien (kuivattu aprikoosi/persikka) aromi. Silkkimäinen, korostuneen makea, hyvänmakuinen. Pitkään viipyilevä jälkimaku.

— Rikkidioksidipitoisuus enintään 200 mg/l, jos sokeripitoisuus on alle 5 g/l, ja 250 mg/l, jos sokeripitoisuus on vähintään 5 g/l.

— Jos rajoja ei ole täsmennetty, on noudatettava voimassa olevaa lainsäädäntöä.

YLEISET ANALYYTTISET OMINAISUUDET

Kokonaisalkoholipitoisuus enintään (til-%):

–

Todellinen alkoholipitoisuus vähintään (til-%):

11,5

Vähimmäishappopitoisuus:

3,5 g/l viinihappona ilmaistuna

Haihtuvien happojen pitoisuus enintään (milliekvivalenttia/litra):

13,33

Kokonaisrikkidioksidipitoisuus enintään (milligrammaa/litra):

–

2. Roseeviini

LYHYT KIRJALLINEN KUVAUS

Kirkas, intensiivinen ja selkeä väri. Hedelmäinen ja/tai kukkainen aromi, ripaus kypsää kirsikkaa ja mansikkaa, vivahde metsämarjoja. Hienostunut, makea ja persoonallinen.

— Rikkidioksidipitoisuus enintään 200 mg/l, jos sokeripitoisuus on alle 5 g/l, ja 250 mg/l, jos sokeripitoisuus on vähintään 5 g/l.

— Jos rajoja ei ole täsmennetty, on noudatettava voimassa olevaa lainsäädäntöä.

YLEISET ANALYYTTISET OMINAISUUDET

Kokonaisalkoholipitoisuus enintään (til-%):

–

Todellinen alkoholipitoisuus vähintään (til-%):

12

Vähimmäishappopitoisuus:

3,5 g/l viinihappona ilmaistuna

Haihtuvien happojen pitoisuus enintään (milliekvivalenttia/litra):

13,33

Kokonaisrikkidioksidipitoisuus enintään (milligrammaa/litra):

–

3. Punaviini

LYHYT KIRJALLINEN KUVAUS

Punaviinien väri ja sävy vaihtelevat viinin iästä riippuen. Viinin ikääntyessä sen väri voi muuttua punasävyisestä (kirsikka) oranssiin (terrakotta, meripihka). Aromit ovat kotoperäisten lajikkeiden aromeja, ylikypsien hedelmien, kuten rusinan, aromeja sekä balsamiin vivahtavia ja mausteisia aromeja. Maku on täyteläinen ja pyöreä, jälkimaku viipyilevä, sisältää kypsiä tanniineja. Samettinen.

— Haihtuvien happojen enimmäispitoisuus voi nousta 1 meq/l kutakin 11 tilavuusprosenttia ylittävää alkoholiprosenttia kohden ja kutakin kypsytysvuotta kohden, mutta se voi olla enintään 20 meq/l.

— Rikkidioksidipitoisuus enintään 150 mg/l, jos sokeripitoisuus on alle 5 g/l, ja 200 mg/l, jos sokeripitoisuus on vähintään 5 g/l.

— Jos rajoja ei ole täsmennetty, on noudatettava voimassa olevaa lainsäädäntöä.

YLEISET ANALYYTTISET OMINAISUUDET

Kokonaisalkoholipitoisuus enintään (til-%):

–

Todellinen alkoholipitoisuus vähintään (til-%):

12,5

Vähimmäishappopitoisuus:

3,5 g/l viinihappona ilmaistuna

Haihtuvien happojen pitoisuus enintään (milliekvivalenttia/litra):

13,33

Kokonaisrikkidioksidipitoisuus enintään (milligrammaa/litra):

–

4. Väkevä viini

LYHYT KIRJALLINEN KUVAUS

Rancio-viini: Kypsytetään hapettamalla puutynnyreissä ja/tai käyttämällä hapettumista nopeuttavaa sol y serena -menetelmää (viini jätetään ulos ja altistetaan vaihteleville yö- ja päivälämpötiloille). Puhdas ja kirkas. Monivivahteinen tuoksu, aavistus mausteita ja pähkinää, paahteinen. Kuiva. Täyteläinen.

Valkoinen ja punainen Mistela: Värisävy vaihtelee syvästä hunajankeltaisesta oranssiin. Makea hunajainen aromi, jossa on aavistus sitrushedelmiä. Pääosin makea jälkimaku, jossa on yhä hedelmäinen aromi.

Garnacha: Väkevöidään viininvalmistuksesta peräisin olevalla alkoholilla. Oranssi, aavistuksen muuttuva väri. Monivivahteinen, aavistus sitrushedelmiä. Todellinen alkoholipitoisuus vähintään 15,5 tilavuusprosenttia.

Vimblanc: valmistetaan ylikypsistä Pansal-rypäleistä.

Luontaisesti makea viini: Rypälemehun sokeripitoisuus on suuri, yli 272 g/l, ja mehu on osittain käynyttä. Kuultava. Värisävyiltään moninainen. Monivivahteinen ja tasapainoinen.

— Rikkidioksidipitoisuus enintään 150 mg/l, jos sokeripitoisuus on alle 5 g/l, ja 200 mg/l, jos sokeripitoisuus on vähintään 5 g/l.

— Jos rajoja ei ole täsmennetty, on noudatettava voimassa olevaa lainsäädäntöä.

YLEISET ANALYYTTISET OMINAISUUDET

Kokonaisalkoholipitoisuus enintään (til-%):

–

Todellinen alkoholipitoisuus vähintään (til-%):

15

Vähimmäishappopitoisuus:

milliekvivalenttia/litra

Haihtuvien happojen pitoisuus enintään (milliekvivalenttia/litra):

–

Kokonaisrikkidioksidipitoisuus enintään (milligrammaa/litra):

–

5. Viininvalmistusmenetelmät

5.1. Erityiset viininvalmistusmenetelmät

1. Viljelyyn liittyvät käytännöt

Jos alkuperänimitysalueen hallintoelin katsoo, että kastelu voi vaikuttaa haitallisesti laatuun tai rikkoa sääntöjä, se voi kieltää kastelun tietyllä lohkolla.

Rypäleiden korjuussa on noudatettava erityistä huolellisuutta. Tämän suojatun alkuperänimityksen mukaisia viinejä voidaan valmistaa vain rypäleistä, jotka ovat riittävän kypsiä tuottamaan viinejä, joiden luonnollinen vähimmäisalkoholipitoisuus on 10 tilavuusprosenttia ja väkevien viinien tapauksessa 12 tilavuusprosenttia.

2. Viininvalmistusmenetelmien rajoitukset

Rypälemehun tai viinin uuttamiseen ja puristejäännöksestä erottamiseen on käytettävä asianmukaista painetta siten, että jokaisesta 100 kilogrammasta rypäleitä saadaan enintään 74 litraa viiniä.

5.2. Enimmäistuotokset

1. Valkoiset lajikkeet 12 000 kilogrammaa rypäleitä hehtaaria kohden

2. 88,8 hehtolitraa hehtaaria kohti

3. Punaiset lajikkeet 10 000 kilogrammaa rypäleitä hehtaaria kohden

4. 74 hehtolitraa hehtaaria kohti

6. Rajattu maantieteellinen alue

Suojatun alkuperänimityksen ”Montsant” viinien tuotantoalue koostuu viinitarhalohkoista, jotka sijaitsevat seuraavassa luetelluissa kunnissa tai maantieteellisillä alueilla. Lohkojen laatu vastaa vaatimuksia, joita sovelletaan valmistettaessa viinejä, joilla on suojatun alkuperänimityksen edellyttämät erityisominaisuudet.

Seuraavat kunnat kokonaan:

La Bisbal de Falset

Cabacés

Capçanes

Cornudella de Montsant

La Figuera

Els Guiamets

Marçà

Margalef

El Masroig

Pradell de la Teixeta

La Torre de Fontaubella

Ulldemolins

Lisäksi osia seuraavista kunnista:

Falset:

Monikulmiot 8, 9, 10, 11, 12, 13, 14, 15, 16, 17, 18, 23, 26, 27, 28, 29, 30 ja 31.

Monikulmio 2: lohkot 1–37, 41–70, 72–91, lohkon 93 eteläinen osa (1,631 ha), 94, 95, osa lohkoa 102 (2,5052 ha), 125, 127, 132–135, 137–145, 148 ja 151–153.

Monikulmio 3: lohkon 47 eteläinen osa (2,1549 ha), lohkot 48 ja 49, lohkon 50 eteläinen osa (1,419 ha), lohkon 52 eteläinen osa (1,7365 ha), lohkon 53 eteläinen osa (1,2894 ha) ja lohko 64.

Monikulmio 19: lohkon 28 eteläinen osa (1,0809 ha), lohkon 29 eteläinen osa (12,2046 ha), lohkot 30–36, 38–46 ja 48–58.

Monikulmio 20: lohkot 1–17, 23–26, lohkon 27 eteläinen osa (2,45 ha), lohkon 28 eteläinen osa (1,4096 ha), lohkot 29, 30, 32, 33 ja 59–64, lohkon 65 eteläinen osa (0,5789 ha), lohkot 66, 68, 72–74 ja 79–80.

Monikulmio 22: lohkot 1–24 ja 41.

Monikulmio 24: lohkot 1–8, 10, 31–35, 37, 49–52, 54, 55 ja 57–60.

El Molar:

Monikulmiot 1–3 ja 11–16.

Monikulmio 4: lohkot 1–7, lohkon 8 läntinen osa (0,5515 ha), lohkot 15–17, 34, 35, 41, 43, 47, 48, 56, 58, 61, 64, 66, 67 ja 69–71.

Monikulmio 8: lohkot 3–18, 20–28, 199, 200 ja 202.

Monikulmio 9: lohkot 1, 27–32, 35–37 ja 47–55.

Monikulmio 10: lohkot 1–7, 9–12, 29–34, 45–47, 66–71 ja 73.

Garcia:

Monikulmio 3: lohko 66.

Monikulmio 6: lohkot 101, 105 ja 111–113.

Monikulmiot 7–11.

Monikulmio 12: lohkot 1–13, 17–38, 45, 133 ja 134.

Monikulmio 13: lohkot 70–102, 104, 111, 220–226, 228–234, 314 ja 315.

Monikulmio 15: lohko 3.

Monikulmio 22: lohko 65.

Monikulmio 23: lohkot 26–43, 60–68, 70, 72–78, 80, 81, 83, 84 ja 86–88.

Mora la Nova:

Monikulmio 4: lohkot 69, 70, 113 ja 120.

Monikulmio 5.

Monikulmio 6: lohkot 3–15, 20–27, 30–54, 56–59 ja 61–73.

Monikulmio 7: lohkot 8–10, 14, 16, 24, 30–46, 48–50, 56 ja 59–66.

Monikulmio 8: lohkot 76–89, 91–97, 99–102, 105 ja 106.

Monikulmio 9: lohkot 38–48, 50–53, 55–58, 73 ja 74.

Monikulmio 10: lohko 8.

Monikulmio 13: lohko 99.

Tivissa:

Monikulmiot 2, 4, 6–12 ja 21–23.

Monikulmio 17: lohkot 238–251, 253 ja 254.

Monikulmio 24: lohko 29.

7. Pääasiallinen rypälelajike / pääasialliset rypälelajikkeet

CABERNET SAUVIGNON

GARNACHA BLANCA

GARNACHA TINTA

MAZUELA – CARIÑENA

MAZUELA – SAMSÓ

8. Yhteyden/yhteyksien kuvaus

8.1. Valkoviini

Valkoviinit tuotetaan lähes pelkästään alueen kahdesta perinteisestä lajikkeesta, jotka ovat Garnacha Blanca ja Macabeo. Macabeo-rypäleistä saadaan laadukkaampia viinejä, kun taas tuhdimmat ja ryhdikkäämmät Garnacha Blanca -rypäleet soveltuvat erittäin hyvin crianza-viinien valmistukseen ja tammitynnyrissä kypsytykseen, vaikka niillä onkin luontainen taipumus hapettua. Muut valkoiset lajikkeet (Chardonnay, Pansal, Moscatel de Grano Menudo, Parellada ja Picapoll Blanco) tuovat oman lisänsä lopulliseen sekoitteeseen.

8.2. Puna- ja roseeviinit

Sekä Mazuela (Samsó)- että Garnacha Tinta -lajiketta viljellään kaikkialla SAN-alueella. Niistä syntyy täyteläisiä viinejä, jotka sopivat hyvin kypsytykseen erityisesti, jos köynnöskohtaista tuotosta säännöstellään ja käytetään soveltuvia viininvalmistusmenetelmiä. Ull de Llebre -lajike on yleisin lämpimillä eteläisillä alueilla. Muut punaiset rypälelajikkeet (Cabernet Sauvignon, Garnacha Peluda, Merlot, Monastrell, Picapoll Tinto ja Syrah), joita viljellään paljon vähemmän, sopeutuvat hyvin SAN-alueen eri viinitarhoihin. Niistä saadaan tasapainoisia, aromaattisia ja täyteläisiä laatuviinejä, jotka antavat erityisen vivahteen eri sekoituksiin.

8.3. Väkevät viinit

Väkevien viinien valmistus on pitkäikäinen perinne Tarragonan maakunnan pohjoisosassa, eikä suojattu alkuperänimitys ”Montsant” poikkea siitä. Kun viiniä aikoinaan valmistettiin kotona omaan käyttöön, tapana oli tehdä yksi tynnyri rancio-viiniä ja yksi tynnyri makeaa viiniä. Nykyään perinteisten väkevien viinien tuotanto on paljon järjestelmällisempää, mutta sillä on yhä oma pieni paikkansa kokonaistuotannossa.

9. Olennaiset lisäedellytykset (pakkaaminen, merkinnät, muut vaatimukset)

Oikeudellinen kehys:

Kansallinen lainsäädäntö

Lisäedellytyksen tyyppi:

Pakkaaminen rajatulla maantieteellisellä alueella

Edellytyksen kuvaus:

Viinit on pullotettava rekisteröidyissä pullottamoissa. Tavoitteena on varmistaa niiden alkuperä ja luontainen laatu välttämällä niiden kuljetusta suurissa erissä tuotantoalueen ulkopuolelle. Jos viinejä ei kuljeteta tietyin edellytyksin, jotka on määritetty yksittäisarvioinnin perusteella ottaen huomioon tapauskohtaiset olosuhteet, ne voivat altistua sopimattomille ympäristöolosuhteille, joilla voi olla vaikutuksensa niiden aistinvaraisiin ominaisuuksiin.

Oikeudellinen kehys:

Kansallinen lainsäädäntö

Lisäedellytyksen tyyppi:

Merkintöjä koskevat lisämääräykset

Edellytyksen kuvaus:

Tekstin ”Montsant” kirjainten on oltava 3–6 millimetriä korkeita ja tekstin ”Denominación de Origen” (suojattu alkuperänimitys) puolet siitä.

Linkki tuote-eritelmään

http://incavi.gencat.cat/web/.content/03-denominacions-origen/documents/plecs/montsant/fitxers-binaris/DOP-Montsant-Pliego-Maig-20-1.pdf

(1) EYVL L 9, 11.1.2019, s. 2.